CELEX: 32011D0301
Language: sl
Date: 2011-05-23 00:00:00
Title: Izvedbeni sklep Sveta 2011/301/SZVP z dne 23. maja 2011 o izvajanju Sklepa 2010/639/SZVP o omejevalnih ukrepih proti nekaterim uradnikom Belorusije

24.5.2011   
            
            
               SL
            
            
               Uradni list Evropske unije
            
            
               L 136/87
            
         IZVEDBENI SKLEP SVETA 2011/301/SZVP
   z dne 23. maja 2011
   o izvajanju Sklepa 2010/639/SZVP o omejevalnih ukrepih proti nekaterim uradnikom Belorusije
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 31(2) Pogodbe,
   ob upoštevanju Sklepa Sveta 2010/639/SZVP z dne 25. oktobra 2010 o omejevalnih ukrepih proti nekaterim uradnikom Belorusije (1), zlasti člena 4(1) Sklepa,
   ob upoštevanju naslednjega:
   
               (1)
            
            
               Svet je 25. oktobra 2010 sprejel Sklep 2010/639/SZVP o omejevalnih ukrepih proti nekaterim uradnikom Belorusije.
            
         
               (2)
            
            
               Glede na resnost razmer v Belorusiji bi bilo treba na seznam oseb, za katere veljajo omejevalni ukrepi, iz Priloge IIIA k Sklepu 2010/639/SZVP, vključiti še druge osebe –
            
         SPREJEL NASLEDNJI SKLEP:
   Člen 1
   Osebe s seznama iz Priloge k temu sklepu, se dodajo na seznam iz Priloge IIIA k Sklepu 2010/639/SZVP.
   Člen 2
   Ta sklep začne veljati na dan sprejetja.
   
      V Bruslju, 23. maja 2011
      
         
            Za Svet
         
         
            Predsednica
         
         C. ASHTON
      
   
   
      (1)  UL L 280, 26.10.2010, str. 18.
   
      PRILOGA
      
         OSEBE IZ ČLENA 1
      
      
                   
               
               
                  Priimek in ime
                  Transkripcija beloruskega črkovanja
                  Transkripcija ruskega črkovanja
               
               
                  Priimek in ime (belorusko črkovanje)
               
               
                  Priimek in ime (rusko črkovanje)
               
               
                  Kraj in datum rojstva
               
               
                  Funkcija
               
            
                  1.
               
               
                  Shykarou, Uladzislau
                  Shikarov, Vladislav
               
               
                  Шыкароў Уладзiслаў
               
               
                  Шикаров Владислав
               
               
                   
               
               
                  Sodnik okrožnega sodišča Železnodorožni v Vitebsku. V ponovnem sojenju na podlagi pritožbe je obsodil več protestnikov, čeprav jih je sodišče prve stopnje spoznalo za nedolžne.
               
            
                  2.
               
               
                  Merkul, Natallia Viktarauna
                  Merkul, Natalia Viktorovna
                  (Merkul, Natalya Viktorovna)
               
               
                  Меркуль Наталля Вiктараўна
               
               
                  Меркуль Наталья Викторовна
               
               
                  Datum rojstva:
                  13.11.1964
               
               
                  Ravnateljica srednje šole v mestu Talkov v okrožju Pukhoviči. 27. januarja 2011 je odpustila Natalio Ilinič, zelo spoštovano učiteljico srednje šole zaradi njenih političnih nazorov in njene udeležbe v dogodkih 19. decembra 2010.
               
            
                  3.
               
               
                  Akulich, Sviatlana Rastsislavauna
                  Okulich, Svetlana Rostislavovna
               
               
                  Акулiч Святлана Расцiславаўна
               
               
                  Окулич Светлана Ростиславовна
               
               
                  Datum rojstva:
                  27.8.1948 ali 1949
               
               
                  Sodnica okrožnega sodišča Pukhoviči. Nezakonito je zavrnila predlog sodišču, da se Natalii Ilinič omogoči vrnitev na njeno delovno mesto učiteljice na srednji šoli v mestu Talkov.
               
            
                  4.
               
               
                  Pykina, Natallia
                  Pykina, Natalia
                  (Pykina, Natalya)
               
               
                  Пыкiна Наталля
               
               
                  Пыкина Наталья
               
               
                   
               
               
                  Sodnica okrožnega sodišča Partizanski, ki je vodila primer Likhovid. Nikito Likhovida, aktivista „Gibanja za svobodo“ je obsodila na 3 leta in 6 mesecev zaporne kazni v strogo varovanem zaporu.
               
            
                  5.
               
               
                  Mazouka, Siarhei
                  Mazovka, Sergei (Mazovko, Sergey)
               
               
                  Мазоўка Сяргей
               
               
                  Мазовка Сергей/Мазовко Сергей
               
               
                   
               
               
                  Tožilec v primeru Daškevič-Lobov. Dmitri Daškevič in Eduard Lobov, aktivista gibanja „Mlada fronta“, sta bila obsojena na več let zaporne kazni zaradi „huliganstva“. Resnični razlog za obsodbo je bil, da sta aktivno sodelovala v volilni kampanji decembra 2010, v kateri sta podprla enega od kandidatov opozicije.
               
            
                  6.
               
               
                  Aliaksandrau, Dzmitry Piatrovich
                  Aleksandrov, Dmitri Petrovich
               
               
                  Аляксандраў Дзмiтрый Пятровiч
               
               
                  Александров Дмитрий Петрович
               
               
                   
               
               
                  Sodnik vrhovnega gospodarskega sodišča. Ohranil je prepoved neodvisne radijske postaje „Autoradio“. (Postaja „Autoradio“ je bila prepovedana, ker je „v času predsedniške kampanje decembra 2010 predvajala pozive k množičnim nemirom“. Na podlagi veljavne pogodbe je radijska postaja predvajala volilni program Andreja Sanikova, enega od opozicijskih kandidatov, ki je izjavil da se o prihodnosti ne bo odločalo v kuhinjah, temveč na trgu.)
               
            
                  7.
               
               
                  Vakulchyk, Valery
                  Vakulchik, Valeri
               
               
                  Вакульчык Валерый
               
               
                  Вакульчик Валерий
               
               
                   
               
               
                  Vodja centra za analize predsedniške administracije, odgovoren za telekomunikacije, vključno s spremljanjem, filtriranjem, prisluškovanjem, nadziranjem in posredovanjem v različnih komunikacijskih kanalih, kot je internet.
               
            
                  8.
               
               
                  Chatviartkova, Natallia
                  Chetvertkova, Natalia
                  (Chetvertkova, Natalya)
               
               
                  Чатвярткова Наталля
               
               
                  Четверткова Наталья
               
               
                   
               
               
                  Sodnica okrožnega sodišča Partizanski v Minsku. Vodila je sojenje bivšemu predsedniškemu kandidatu Andreju Sanikovu ter aktivistom civilne družbe Iliju Vasileviču, Fedorju Mirzojanovu, Olegu Gnedčiku in Vladimirju Yeriomenoku. Način, kako je vodila sojenje, je očitna kršitev zakona o kazenskem postopku. Dovolila je, da se proti obtožencem uporabijo nerelevantni dokazi in pričevanja.
               
            
                  9.
               
               
                  Bulash, Ala
                  Bulash, Alla
               
               
                  Булаш Ала
               
               
                  Булаш Алла
               
               
                   
               
               
                  Sodnica okrožnega sodišča Oktiabrski (Kastričnicki) v Minsku. Vodila je primer Pavla Vinogradova, Dmitrija Drozda, Aleša Kirkeviča, Andreja Protasenie, Vladimirja Homičenka. Način, kako je vodila sojenje, je očitna kršitev zakona o kazenskem postopku. Dovolila je, da se proti obtožencem uporabijo nerelevantni dokazi in pričevanja.
               
            
                  10.
               
               
                  Barovski Aliaksandr Genadzevich
                  Borovski Aleksandr Gennadievich
               
               
                  Бароўскi Аляксандр Генадзевiч
               
               
                  Боровский Александр Геннадиевич
               
               
                   
               
               
                  Državni tožilec okrožnega sodišča Oktiabrski (Kastričnicki) v Minsku. Zadolžen je bil za primer Pavla Vinogradova, Dmitrija Drozda, Aleša Kirkeviča, Vladimirja Homičenka. Obtožnica, ki jo je vložil, je bila očitno in neposredno politično motivirana ter je očitna kršitev zakona o kazenskem postopku. Temelji na napačnem razvrščanju dogodkov z dne 19. decembra 2010, ki ni podkrepljeno z dokazi ali izjavami prič.
               
            
                  11.
               
               
                  Simanouski Dmitri Valerevich
                  Simanovski Dmitri Valerievich
               
               
                  Сiманоўскi Дмiтрый Валер’евiч
               
               
                  Симановский Дмитрий Валериевич
               
               
                   
               
               
                  Državni tožilec okrožnega sodišča Pervomajski v Minsku. Zadolžen je bil za primer Dmitrija Bondarenka. Obtožnica, ki jo vložil, je bila očitno in neposredno politično motivirana ter je očitna kršitev zakona o kazenskem postopku. Temelji na napačnem razvrščanju dogodkov z dne 19. decembra 2010, ki ni podkrepljeno z dokazi ali izjavami prič.
               
            
                  12.
               
               
                  Brysina, Zhanna
                  Brysina, Zhanna (Brisina, Zhanna)
               
               
                  Брысiна Жанна
               
               
                  Брысина Жанна/Брисина Жанна
               
               
                   
               
               
                  Sodnica okrožnega sodišča Zavodskoj v Minsku, ki je vodila primer vidnih predstavnikov civilne družbe Irine Kalip, Sergeja Martseleva, Pavla Severinetsa. Način, kako je vodila sojenje, je očitna kršitev zakona o kazenskem postopku. Dovolila je, da se proti obtožencem uporabijo nerelevantni dokazi in pričevanja.
               
            
                  13.
               
               
                  Zhukovski, Sergei Konstantynovych
               
               
                  Жукоўскi Сяргей Канстанцiнавiч
               
               
                  Жуковский, Сергей Константинович
               
               
                   
               
               
                  Državni tožilec okrožnega sodišča Zavodskoj v Minsku, zadolžen za primer vidnih predstavnikov civilne družbe Irine Kalip, Sergeja Martseleva, Pavla Severinetsa. Obtožnica, ki jo je vložil, je bila očitno in neposredno politično motivirana ter je očitna kršitev zakona o kazenskem postopku. Temelji na napačnem razvrščanju dogodkov z dne 19. decembra 2010, ki ni podkrepljeno z dokazi ali izjavami prič.